open-index/open-wikipedia-markdown huggingface dataset:
Tom Prahl

**Tom Prahl** (s. 5. tammikuuta 1949) on ruotsalainen jalkapallovalmentaja.

## Ura

1980-luvulla Ruotsin alasarjoissa pelannutta Kirseberg IF:ää valmentanut Prahl teki lopullisen läpimurtonsa valmennusrintamalla Trelleborgs FF:n peräsimessä 1990-luvun alkupuolella. Kaudeksi 1991 seuran peräsimeen tullut Prahl nosti Trelleborgin Allsvenskaniin debyyttikautensa päätteeksi. Prahlin johdolla seura oli 1992 liigassa kolmas. Hyvää menestystä täydensi UEFA Cup kaudella 1994–95. TFF kaatoi ensimmäisellä kierroksella Blackburn Roversin yhteismaalein 3–2 ja oli lähellä jymy-yllätystä myös toisella kierroksella italialaisseura S.S Laziota vastaan. Skånelaiset putosivat kuitenkin jatkosta hävittyään Roomassa 0–1. Kauden jälkeen Prahl erosi tehtävästä.

Prahl liittyi 2016 Ruotsin jalkapallomaajoukkueen palvelukseen pelaajatarkkailijaksi. Maaliskuussa 2020 hän palasi auttamaan entistä seuraansa Trelleborgia asiantuntijatehtäviin.

## Ansiot valmentajana
* Ruotsin mestaruus (3): 1997, 2000, 2004
**Hopeaa (3): 1999, 2002, 2003
**Pronssia (2):1992, 1998

## Viitteet
Swedish Space Corporation

**Swedish Space Corporation** (SSC) eli *Rymdbolaget* on ruotsalainen valtion omistama avaruusteknologiayhtiö. Se perustettiin vuonna 1972. Se rakentaa satelliitteja Ruotsin avaruushallinnon rahoituksella. Se operoi Esrange-rakettikeskusta Kiirunassa. Sen satelliitteja suunnitteleva ja rakentava osuus myytiin kesäkuussa 2011 saksalaiselle OHB GmbH-yhtiölle. 

## Yhtiö
Yhtiössä toimii 300 työntekijää, joista 60 satelliittiosastolla. Satelliittien valmistukseen liittyvä liikevaihto on 10-20 miljoonaa euroa vuodessa. 

Yhtiön toimipaikka on Solna Tukholman lähistöllä. Sen toimitusjohtaja on Lars Persson. 

Yhtiö on laajentanut 2000-luvulla kansainvälistä toimintaansa. Vuonna 2008 se osti Santiagossa Chilessä toimivan satelliittien maa-aseman ja toukokuussa 2009 se osti Universal Space Network-operaattoriyhtiön Yhdysvalloista. 

Yhtiö on myymässä satelliittien suunnitteluun ja valmistukseen liittyviä toimiaan vuoden 2010 loppuun mennessä. 

## Tiedesatelliitteja ja -luotaimia
*SMART-1 - laukaisu 27. syyskuuta 2003
*Odin - laukaisu 20. helmikuuta 2001
*Astrid 2 - laukaisu 10. joulukuuta 1998
*Astrid 1 - laukaisu 24. tammikuuta 1995
*Freja - laukaisu 6. lokakuuta 1992
*Viking - laukaisu 22. helmikuuta 1986

## Tulevia satelliitteja
*Prisma - kehitteillä
*STEAM - esisuunnittelussa vuonna 2008. Vuonna 2009 tiedetään, ettei STEAMista tule satelliittia vaan ESAn mahdollisen kaukokartoitusmission instrumentti.

## Tietoliikennesatelliitit
*Tele-X
*Sirius W
*Sirius 2
*Sirius 3

## Katso myös
*Ruotsin avaruusfysiikan instituutti, tiedekeskus Kiirunassa
*Nordic Satellite AB
*North European Aerospace Test range
*SMART-1

## Lähteet

## Aiheesta muualla
*Swedish Space Corporationin sivusto
Oceansize

**Oceansize** oli manchesterilainen progressiivinen- / taiderock -yhtye. Se toimi vuosina 1998–2011, julkaisten neljä studioalbumia: *[[Effloresce]]* (2003), *[[Everyone into Position]]* (2005), *[[Frames]]* (2007) ja *[[Self Preserved While the Bodies Float Up]]* vuodelta 2010. Studioalbumien lisäksi yhtye julkaisi viisi EP:tä ja seitsemän singleä.

## Viimeinen tunnettu kokoonpano
* Mike Vennart – kitara, laulu
* Steve Durose – kitara, laulu 
* Richard "Gambler" Ingram – kitara, koskettimet
* Steven Hodson – basso, koskettimet, symbaalit
* Mark Heron – rummut, perkussiot 

### Entiset Jäsenet
* Jon Ellis – basso, koskettimet

## Diskografia
### Studioalbumit
* 
* 
* 
* 

### EP:t
* 
*  
* 
*  
* 

### Singlet
* "Saturday Morning Breakfast Show" (1999) (7" vinyyli)
* "One Day All This Could Be Yours" (2003) (CD/10" vinyyli)
* "Catalyst" (2003)
* "Remember Where You Are" (2003) (CD/7" vinyyli)
* "Catalyst" (2003) (CD/7" vinyyli)
* "Heaven Alive" (2005) (CD/7" vinyyli)
* "New Pin" (2006) (CD/7" vinyyli)
* "Walking in the Air" (cover-versio) (2007) (ilmainen joulusingle, internet-lataus)
* "SuperImposer" (2010) (7" vinyyli/digitaalinen lataus)

### Musiikkivideot
* "Catalyst" (2003)
* "New Pin" (2006)
* "Legal Teens" (2009)
* "SuperImposer" (2010)

## Aiheesta muualla
* Kotisivut
* MySpace -sivusto
* [ [Everyone into Position] -albumin Artwork
Harmaa Ferguson

**Harmaa Ferguson** on "Suti & Alatalo" -duon eli Mikko Alatalon ja Sulo Aittoniemen toinen ja viimeiseksi jäänyt yhteisalbumi. Se julkaistiin vuonna 2006. Albumilla esiintyi tunnettuja suomalaisia laulajia ja muusikoita. Hyväntekeväisyysalbumin royaltytuotot menevät nuorten turvakodeille.

## Kappaleet
Suluissa kappaleen esittäjät.
# Liha- ja perunamies (Heikki Kinnunen & Mikko)
# Elämä olla voi valoisampaa (Aake Kalliala & Mikko)
# Hiljainen huone (Joel Hallikainen)
# Harmaa Ferguson (Mikko)
# Pappani maja (Jaakko Ryhänen)
# Voi hyvä tavaton! (Johanna Debreczeni & Suti)
# Ei traktorilla tansseihin (Mika Sundqvist, Veli-Matti Järvenpää & Mikko)
# Kotiseutu pohjolassa (Esko Rahkonen & Mikko)
# Lentäjäluutnantti Linkreeni (Suti & Krisse Pauni)
# Tallinna (Tony Aare & Mikko)
# Vanhus ja lapsi (Mikko)
# Jee Jee Jerry Cotton (Heikki Vihinen & Suti)
# Tiskarin polkka (Eija Vilpas)
# Havin salli (Mikko)
# Poika varjoiselta kujalta (Hannu Palo)
# Latinomies (Mikko & Suti)
# Ranskalaiset korot (Kaija Pohjola)
# Lunttaani ja Bet Ze Zee (Mikko & Suti)
# Veteraanin iltahuuto (Jaana Pöllänen & Sauriat, joht. Risto Hiltunen)
# Hei beibi (Seppo Tammilehto & Mikko, bonuskappale)

## Lähteet

* ''Harmaa Ferguson'' -albumi Mikko Alatalon artistisivuilla
* ''Harmaa Ferguson'' discogs.com -sivustolla
François Bourque

**François Bourque** (s. 18. marraskuuta 1984 New Richmond, Quebec) on kanadalainen alppihiihtäjä. Hän sijoittui maailmancupissa neljä kertaa kolmen parhaan joukkoon ja olympialaisissa parhaimmillaan neljänneksi.

Bourque voitti nuorten maailmanmestaruuden vuonna 2003 supersuurpujottelussa ja vuonna 2004 alppiyhdistetyssä. Aikuisten arvokilpailuissa hän kilpaili ensimmäisen kerran Bormiossa 2005, ja siellä hän sijoittui kymmenenneksi alppiyhdistetyssä ja 13:nneksi supersuurpujottelussa sekä keskeytti suurpujottelussa. Torinon olympialaisissa 2006 Bourque sijoittui suurpujottelussa neljänneksi johdettuaan avauslaskun jälkeen mutta jäätyään lopulta pronssimitalista 0,76 ja kultamitalista 0,92 sekuntia. Supersuurpujottelussa hän sijoittui kahdeksanneksi, syöksylaskussa 16:nneksi ja alppiyhdistetyssä 21:nneksi. Åren MM-kilpailuissa 2007 Bourque sijoittui supersuurpujottelussa yhdeksänneksi ja superalppiyhdistetyssä 17:nneksi sekä keskeytti suurpujottelussa toisen laskunsa.

Bourque kilpaili maailmancupissa vuosina 2002–2010. Hän ylsi ensimmäisen kerran 30 parhaan joukkoon helmikuussa 2004 Garmisch-Partenkirchenin supersuurpujottelussa ja kymmenen parhaan joukkoon vuotta myöhemmin samassa paikassa sijoittuessaan supersuurpujottelussa kolmanneksi 0,04 sekunnin erolla voittaja Christoph Gruberiin. Bourque sijoittui joulukuussa 2005 Alta Badian suurpujottelussa kolmanneksi, joulukuussa 2006 Hinterstoderin suurpujottelussa toiseksi ja maaliskuussa 2007 Kranjska Goran suurpujottelussa toiseksi. Hän sijoittui maailmancupissa viimeisen kerran kymmenen parhaan joukkoon maaliskuussa 2008 ja kilpaili maailmancupissa viimeisen kerran joulukuussa 2010. Bourque sijoittui maailmancupin kokonaiskilpailussa 21:nneksi kaudella 2006–2007 ja oli samalla kaudella suurpujottelucupissa viides.

Val Gardenassa joulukuussa 2009 tullut polven ristisidevamma ja sen uusiutuminen harjoituksissa Itävallassa tammikuussa 2011 pilasivat Bourquen uran loppupuolta.

## Lähteet
Suomalainen reissupoika

__NOTOC__
**Suomalainen reissupoika** on suomalaisen laulajan Mikko Alatalon tuplakokoelma, joka julkaistiin vuonna 2006.

## Kappaleet

### CD 1
#
#
#
#
#
#
#
#
#
#
#
#
#
#
#
#
#
#
#
#

### CD 2
#
#
#
#
#
#
#
#
#
#
#
#
#
#
#
#
#
#
#
#

## Aiheesta muualla
* ''Suomalainen reissupoika'' discogs.com -sivustolla
Pak Doo-Ik

**Pak Doo-Ik** (; s. 17. maaliskuuta 1942 Pjongjang, Pohjois-Korea) on entinen pohjoiskorealainen jalkapalloilija. Hänet muistetaan parhaiten voittomaalistaan Italiaa vastaan vuoden 1966 kisoissa, ottelussa jonka seurauksena ylivoimaisena ennakkosuosikkina pidetty Italia putosi jatkosta. 
Pak Doo-Ik oli korpraali Pohjois-Korean armeijassa, ja voiton jälkeen hän sai ylennyksen kersantiksi. Jalkapallo- ja sotilasuransa jälkeen hän toimi voimistelunopettajana. Italialaisen urbaanilegendan mukaan Doo-Ik olisi ollut hammaslääkäri, mutta tämä ei pidä paikkaansa.
Abja-Paluoja

**Abja-Paluoja** () on epäitsenäinen kaupunki ja entinen kaupunki Virossa, Viljandimaan maakunnassa, Mulgin kunnassa. Se on kunnan ja koko Mulgimaan keskuspaikka. Abja-Paluojan pinta-ala on 4,49 km². Sen väkiluku oli vuoden 2015 alussa 1 061.

## Historiaa
Abja-Paluojan kaupunki yhdistyi Abjan kuntaan 11.6.1998 muodostaen uuden Abjan kunnan. Vuoden 2017 kuntauudistuksessa Abjan, Karksin ja Hallisten kunnat sekä Mõisakülan kaupunki yhdistyivät 24.10.2017 muodostaen uuden Mulgin kunnan.

## Väestö
Vuonna 2011 Abja-Paluojan epäitsenäisessä kaupungissa oli 1 084 asukasta, joista 1 023 (94,4 %) oli virolaisia, 33 (3,0 %) venäläisiä ja 27 (2,5 %) muita kansallisuuksia.

## Kuuluisia abjapaluojalaisia
*Toomas Hendrik Ilves, Viron presidentti

## Lähteet
*
*
*

### Viitteet

## Aiheesta muualla
Tammenlehvän sissit

**Tammenlehvän sissit** on Jorma Kurvisen kirjoittama sotaromaani, joka julkaistiin vuonna 1985. Kirja kertoo saksalaisesta komppaniasta, jolle on annettu tehtävä hakea Venäjälle jääneet saksalaiset miinat.

Salaisia miinoja kuljettanut saksalaispartio on joutunut venäläisten väijytykseen ja miinat ovat jääneet vihollisen puolelle. Ne on saatava sieltä takaisin ennen kuin Berliini saa vihiä asiasta. Norjasta tullut saksalaispartio on saanut tehtäväkseen hakea miinat. Saksalaisryhmän kapteeni Bauer pyytää Heikki Nivaa ja muutamaa muuta suomalaista mukaan Venäjälle naamioimaan miinojen noutamisen tavalliseksi partiomatkaksi. Suomalaisille partiomiehille on luvattu kullekin palkkioksi reissusta 100&nbsp;000 Suomen markkaa ja kuukauden mittainen maatalousloma, omisti maata tai ei. Niva päättää pitkän harkinnan jälkeen lähteä saksalaisten mukaan. Näin saksalais-suomalainen partio elvyttää jo loppunutta aseveljeyttä pyrkiessään saamaan vihollisen puolelle jääneet salaiset miinat. Mutta venäläisetkin ovat kiinnostuneet miinoista ja niiden noutajista.
Buzz! Megavisa

**Buzz! Megavisa** (*Buzz!: The Mega Quiz*) on Relentless Sofwaren kehittämä ja Sony Computer Entertainmentin vuonna 2007 julkaisema *[[Buzz!]]*-pelisarjaan kuuluva yleistietokilpailu, josta löytyy 5&nbsp;000 kysymystä höystettynä videoklipeillä ja musiikeilla.

Pelissä on erityisesti maantietoon liittyvä Maailmanmatkaaja-kierros. Myös Aihepiiri-kierroksesta löytyy paljon useita kategorioita, kuten esimerkiksi TV, elokuvat, urheilu, eläimet ja julkisuuden henkilöt. Mysteerihaasteesta löytyy neljä erilaista minipeliä, joista yhdessä Buzz kyselee muun muassa onko väite faktaa vai fiktiota.

## Pelitilat ja kierrokset
### Moninpeli
*Aihepiiri
*Voittaja jatkaa
*Nopein sormi
*Piirakkasota
*Mysteerihaaste
*Maailmanmatkaaja
*Oikea järjestys
*Liipaisinsormi
*Lähtölaskenta

### Yksinpeli
*Ajankeräys
*Piinapenkki (pelitilanteessa lukee virheellisesti ”Kuuma istuin”)
Jack White (musiikkituottaja)

**Jack White** (oikea nimi **Horst Nußbaum**; 2. syyskuuta 1940 Köln, Saksa – 2025) oli saksalainen säveltäjä ja musiikkituottaja. Jack Whiten tallissa työskentelivät useat saksalaiset iskelmä- ja poplaulajat, kuten Tony Marshall, Jürgen Marcus, Roberto Blanco, Andrea Jürgens sekä Lena Valaitis. Myös yhdysvaltalaiset Paul Anka, Tony Christie, David Hasselhoff, Audrey Landers ja Laura Branigan tekivät yhteistyötä Whiten kanssa. 

Nuoruudessaan Jack White pelasi jalkapalloa Viktoria Köln -joukkueessa. Hän oli Hennes Weisweilerin ”löytö”. Hänen jalkapallouransa jatkui FK Pirmasensin kautta PSV Eindhoveniin, jossa hän päätti ammattilaisuransa vuonna 1966.

Vuonna 1967 Jack White julkaisi ensialbuminsa taiteilijanimellään ilman suurta menestystä. Hän keskittyi tuottamiseen ja säveltämiseen. 1970-luvun aikana hänen kynästään syntyi noin tuhat sävellystä, muun muassa kappale *Fußball ist unser Leben* Saksan jalkapallomaajoukkueelle vuonna 1974. Whiten tuottamia levyjä on myyty arviolta 600&ndash;700 miljoonaa yksikköä, kulta- ja platinalevyjä on kertynyt yli 400. Syyskuussa 1999 Jack White perusti Berliinissä Jack White Productions AG -yhtiön, jonka yhteistyökumppaneihin lukeutuu muun muassa Hansi Hinterseer. Jack Whiten uusiin löytöihin kuului israelilainen laulajatar Liel Kolet. Vuonna 2005 Jack White Productions AG tuotti puertoricolaisen VI Music -yhtiön kanssa Daddy Yankeen esittämän hitin *Gasolina*. Syyskuussa 2006 Jack White tuotti saksalaisen kansanmusiikki-ikonin Heinon kanssa sävelmän *Wir tanzen Polka, denn wir lieben Germany*.

## Lähteet

## Aiheesta muualla
*Musikproduktion Jack White (Virallinen kotisivu)
Viimeinen lehmipoika

**Viimeinen lehmipoika** on suomalaisen laulajan Mikko Alatalon neljäs albumi, jonka Love Records julkaisi vuonna 1978.

*Viimeinen lehmipoika* -albumi syntyi Harri Rinteen jo vuosia pöytälaatikkoonsa kirjoittamista erilaisista rakkausrunoista ja lauluideoista, jotka Rinne ja Alatalo viimeistelivät valmiiksi kappaleiksi. Albumi jäi kuitenkin hyvin vähälle huomiolle, sillä kappaleet olivat liian kypsiä ja aikuisia nuorille faneille. Samaan aikaan Suomessa oli suosittua muun muassa Pelle Miljoonan kapinahenkinen punk.

*Viimeisen lehmipojan* kappaleita ovat muun muassa luopumisen tuskasta kertova "Hyvästi Mona", osittain espanjankielinen "Pequeña" sekä "Älä yhtään pelkää", joka on tiettävästi Suomen ensimmäinen texmex-levytys. Kappaleella soitti haitaria Pedro Hietanen. 

*Viimeinen lehmipoika* -albumilla soitti Alatalon kokoama Coitus Inc. -yhtye, joka koostui Heikki Silvennoisesta, Juusto Nordlundista ja Jukka "Juke" Arosesta. Lisäksi albumilla soittaa Jarno Sinisalo. Alatalo yritti esiintyä yhtyeessä sen tavallisena rivimuusikkona, mutta kokeilu kuitenkin epäonnistui, sillä Alatalon rooli kosketinsoittajana ei vastannut fanien odotuksia.

*Viimeinen lehmipoika* oli viimeinen Alatalon Love Recordsille tekemä albumi. Levy-yhtiö ajautui vielä saman vuoden aikana konkurssiin.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
**Coitus Inc.**
* Mikko Alatalo – laulu
* Heikki Silvennoinen – kitara
* Juuso Nordlund – basso
* Jukka "Juke" Aronen – rummut

+

* Pedro Hietanen – haitari ("Älä yhtään pelkää")

### Muut
* Ben Kaila ja Timo Kelaranta – kansikuva

## Lähteet
Taekwon-Do Akatemia

**Taekwon-Do Akatemia** on suomalainen taekwon-do-seura. Se on Suomen ITF Taekwon-Do ry (SITF) -lajiliiton jäsen ja toimii sitä kautta myös All European Taekwon-Do Federationin (AETF) ja International Taekwon-Do Federationin alaisuudessa. Taekwon-Do Akatemialla on toimintaa noin 16:lla paikkakunnalla toiminnan painopisteen ollessa Pohjois-Pohjanmaan sekä Lapin ja Kainuun alueilla. Rekisteröityjä jäseniä seurassa on yli 300. Seuran päävalmentajana toimii Mikko Allinniemi.
Suomen ITF Taekwon-Do

**Suomen ITF Taekwon-Do ry** (SITF) on perustettu vuonna 1986. SITF:llä on 30 jäsenseuraa ja noin 1500 harrastajaa yli 40 paikkakunnalla Helsingistä Muonioon. SITF:n puheenjohtajana toimii Tanja Hammare.

Lajillisina kattojärjestöinä toimivat International Taekwon-Do Federation (ITF) ja All European Taekwon-Do Federation (AETF). SITF:n tarkoitus on auttaa Suomessa toimivia jäsenseurojaan toimimaan ITF:n sääntöjen mukaisesti ja harjoittamaan Kenraali Choi Hong Hi’n kehittämää Taekwon-Doa, Koreasta lähtöisin olevaa taistelu- ja itsepuolustuslajia. ITF Taekwondossa on kuusi eriväristä vyötä ja niiden lisäksi niihin kuuluvat merkit (lapset ja juniorit) ja mustassa vyössä on arvoja 9 dan. asti.

SITF:n tarkoituksena on kehittää liikuntaharrastusta eri ikäisten ihmisten parissa ja toimia niin, että mahdollisimman moni seuran jäsen harrastaisi kunto-, kilpa- tai huippu-urheilua edellytystensä ja tarpeidensa mukaisesti. SITF:n toiminnan perustana ovat liikunnan eettiset arvot ja urheilun Reilun Pelin periaatteet. Toiminnassa pyritään edistämään sukupuolten välistä tasa-arvoa.

## Talous
Suomen ITF Taekwon-Do on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 134&nbsp;000 euroa. Vuosittainen tuki on ollut vuodesta 2022 lähtien 25&nbsp;000 euroa.

## Lähteet

## Aiheesta muualla
* SITF:n viralliset sivut
Joshua Chamberlain

**Joshua Lawrence Chamberlain** (8. syyskuuta 1828 – 24. helmikuuta 1914) oli yhdysvaltalainen Mainen osavaltiosta kotoisin ollut collegeprofessori, joka lähti vapaaehtoisena Yhdysvaltain sisällissotaan ilman minkäänlaista muodollista sotilaskoulutusta. Hänestä tuli prikaatikenraali ja suuresti kunnioitettu unionin upseeri. Hän oli syntynyt Brewerissä Mainessa, ja oli naimisissa Fanny Adamsin kanssa. Vuonna 1855 hän aloitti retoriikan professorina Bowdoin Collegessa. Sisällissodan syttyessä hän liittyi 20. Mainen rykmenttiin, josta tuli osa Potomacin armeijaa. Samassa yksikössä palveli myös hänen veljensä Thomas.

Chamberlain otti osaa Antietamin ja Fredericksburgin taisteluihin, joista jälkimmäisessä rykmentti vietti karmivan yön taistelukentällä ruumiiden seassa ja vihollisen tulen alaisena. Chamberlain ylennettiin rykmentin everstiksi kesäkuussa 1863.
Gettysburgin taistelun toisena päivänä Chamberlain ja 20. mainelainen rykmentti puolustivat Little Round Top -nimistä kukkulaa eversti Strong Vincentin alaisina yhdessä 83. Pennsylvanian, 44. New Yorkin ja 66. Michiganin rykmenttien kanssa. Vastassaan heillä oli 15. alabamalainen rykmentti komentajanaan eversti William C. Oates. Taistelut kukkulasta olivat raivoisia ja etelävaltiolaiset hyökkäsivät uudestaan ja uudestaan, mutta joka kerta hyökkäykset torjuttiin. Ammusten vähyydestä ja mieshukasta kärsivä mainelaisrykmentti aloitti pistinhyökkäyksen Chamberlainin käskystä. Mainelaisten hyökkäys alas kukkulanrinnettä heitti alabamalaiset kukkulalta alas. Hyökkäys oli menestys ja Chamberlain sai paljon vankeja.

Chamberlainia alettiin hyökkäyksen jälkeen nimittää ”Little Round Topin leijonaksi”. Hän sairastui taistelun jälkeen malariaan ja joutui vetäytymään vuodeksi pois taistelukentiltä. Vuonna 1864 hän palasi prikaatikenraalina ja taisteli River's Salientissa. Aikaisin 1865 hän sai komentoonsa prikaatin V armeijakunnasta. Hän oli mukana 20 taistelussa, kuusi hevosta ammuttiin hänen altaan ja hän haavoittui kuudesti. Presidentti Abraham Lincoln nimitti hänet kenraalimajuriksi ennen sodan loppua. Gettysburgin taistelussa osoittamastaan urheudesta hän sai kunniamitalin ja sai myös komentaa jalkaväkeä Robert E. Leen antautumisseremoniassa Appomattoxin käräjätalolla.

Sodan jälkeen hän oli neljä kautta, tammikuusta 1867 tammikuuhun 1871, Mainen kuvernöörinä ja oli myös Bowdoin Collegen presidentti. Hän kuoli sodan aiheuttamiin haavoihin 85 vuoden ikäisenä Portlandissa, Mainessa. Hänet on haudattu Pine Groven hautausmaahan Brunswickiin.

## Lähteet

## Aiheesta muualla
Mikko Neuvonen

**Mikko Neuvonen**  on suomalainen muusikko ja näyttelijä. Näyttelijänä hänet tunnetaan muun muassa pääroolistaan vuonna 2008 MTV3-kanavalla esitetystä *[[Veljet]]*-sarjasta ja sen vuonna 2011 esitetystä jatko-osasta *[[Maailmanparantaja]]*.

Muusikkona Neuvonen esiintyy nimellä Mikko Heikinpoika. Hän esitti omaa musiikkiaan Talent Suomi -kykyjenetsintäohjelman kuudennella tuotantokaudella edeten semifinaaleihin.

## Filmografia
### Elokuvat

### Lyhytelokuvat

### Televisiosarjat

## Lähteet

## Aiheesta muualla
* 
*
Mikko Allinniemi

**Mikko Allinniemi** (s. 14. helmikuuta 1970 Vammala) on suomalainen taekwondoin ja ITF taekwondo liiton sertifioima Mestari. Hän on kilpaillut ITF:n (International Taekwon-Do Federation) kilpailuissa.

Mikko Allinniemi aloitti taekwondon harjoittelun vuonna 1987. Maajoukkueessa hän debytoi vuonna 1994. Allinniemi on taekwondossa kansainvälisellä tasolla Suomen kokenein ja yksi parhaimmin menestyneistä urheilijoista. Allinniemen saavutuksiin kuuluvat hopeamitalit Euroopan-mestaruuskilpailuista vuosina 1994, 1996, 1998, 1999, ja pronssimitali vuonna 2005 ottelussa sarjassa alle 54 kilogrammaa. Lisäksi hän saavutti EM-pronssimitalin liikesarjoissa vuonna 2004. Mikko Allinniemen kilpailu-uran kruunasi pronssimitali MM-kisoissa vuonna 2007 ottelussa sarjassa alle 54 kg. Lisäksi hän oli sarjassa alle 54 kg vuoden 1994 MM-kisoissa sijaluvulla 5–8, ja vuoden 1997 MM-kisoissa sijaluvulla 9–16. Arvokisojen sijoituksien lisäksi Allinniemellä on lukuisia Pohjoismaiden ja Suomen mestaruuksia lajissaan.

Kilpailu-uransa jälkeen Mikko Allinniemi on suuntautunut taekwon-don opettamiseen. Hän toimii päävalmentajana Suomen suurimmassa taekwondo-seurassa, Taekwon-Do Akatemiassa, jolla on toimintaa 40 paikkakunnalla. Hän on ollut myös maajoukkueen valmentaja. Allinniemen vyöarvo taekwondossa on 8. dan musta vyö, eli Mestari (29.6.2024 suoritettu Japanin Tokiossa pidetyssä mestarivyökokeessa). Hänen harjoitus- ja opetusfilosofiaansa kuuluu perehtyminen kamppailulajeihin laaja-alaisesti, ja hän soveltaakin muun muassa itsepuolustusta opettaessaan perinteisten taekwondo-tekniikoiden ohella muun muassa filippiiniläisiä kamppailulajeja. Koulutukseltaan hän on rakennusarkkitehti.

## Aiheesta muualla
* Taekwon-Don MM-kisojen tuloksia
* Taekwon-Don EM-kisojen tuloksia 
* Mikko Allinniemelle mestarviarvo
All European Taekwon-Do Federation

**All European Taekwon-Do Federation** (AETF) on taekwondon eurooppalainen keskusjärjestö. Se toimii International Taekwon-Do Federation (ITF)-maailmanliiton alaisuudessa ja hallinnoi lajin toimintaa Euroopan alueella. Näkyvimpänä toimenaan AETF järjestää vuosittain taekwon-don EM-kisat. 

Järjestön päämaja sijaitsee Lublinissa, Puolassa.

## Lähteet
Juhani Brander

**Juhani Brander** (s. 17. toukokuuta 1978 Turku) on suomalainen kirjailija, kirjallisuuskriitikko, kolumnisti ja runoilija.

Brander on Suomen Kirjailijaliiton jäsen vuodesta 2004. Brander toimii Aamulehden, Turun Sanomien ja Satakunnan Kansan kriitikkona. Hän pääsi ainoana suomalaisena Best European Fiction 2010 -julkaisuun.

## Teokset
### Proosa
* tekstejä Reviiri-antologiassa (Cultura, 1998) Uuden kirjallisuuden vuosikirja IV
* Lajien tuho (Kustannusosakeyhtiö Avain, 2007); Douglas Robinsonin englannintama ote ilmestyi *Best European Fiction 2010*-julkaisussa
* Nekrologeja (Kustannusosakeyhtiö Sammakko, 2010)
* 
* 
* 
* 
* 

### Runoteokset
* Aninkaisten mainingit  (Enostone, 2000)
* 
* 
* 

### Omakustanteet
* Lepo! – harmaissa tai ilman (Pilot-kustannus Oy, 2002)

## Palkinnot
* Kritiikin punnus -palkinto 2014

## Lähteet
Nuku pommiin

**Nuku pommiin** on Timo Kojon esittämä kappale, jolla hän edusti Suomea vuoden 1982 Eurovision laulukilpailussa. Kappaleen sävelsi Jim Pembroke ja sanoitti Juice Leskinen.

Kappale jäi loppukilpailussa viimeiselle sijalle saamatta ainuttakaan pistettä. Se on nykyisen pistelaskutavan aikana Suomen Euroviisuhistorian heikoimmin menestynyt kappale. Edellisen kerran Suomen kappale jätettiin pisteittä vuonna 1965.

”Nuku pommiin” perustuu Pembroken julkaisemattomaan sävellykseen ”Don’t Drop This Neutron Bomb on Me”, jota hän oli kaavaillut Wigwamille esitettäväksi. Kappale lyhennettiin euroviisujen sääntöihin sopivaksi, ja Leskinen teki siihen suomenkieliset sanat ravintolavaunussa matkalla Helsingistä Tampereelle. Kappale oli tekijöidensä kannanotto Euroopassa vallinnutta kylmää sotaa ja silloista sotilasliitto Naton ja Varsovan liiton kilpavarustelua vastaan. 

Laulukilpailussa Kojon mukana lavalla esiintyivät Pave Maijanen (kitara), Juha Björninen (kitarasoolo), Heikki "Häkä" Virtanen (basso), Jim Pembroke (kosketinsoittimet ja rumpu) sekä Keimo Hirvonen (rummut). 

Kojo itse oli kisan jälkeisessä lehtihaastattelussa tyytyväinen nollatulokseensa:”Mikä onni, ettei tullut jotain tuollaista mitätöntä kolmea tai neljää pistettä. Vain ensimmäinen ja viimeinen muistetaan!”

Vuonna 2019 ilmestyneessä Petteri Ahomaan kirjoittamassa elämäkerrassa Kojo kertoi päätyneensä Suomen euroviisukarsintaan puoliksi vitsillä – ”kunhan nyt vedetään ja kokeillaan”. Kojon ja *Nuku pommiin* -kappaleen valinta  Suomen edustajaksi Harrogatessa pidettyyn kilpailuun tuli hänelle ja säestysyhtyeen jäsenille täytenä yllätyksenä: 

Jo ennen laulukilpailun finaalia Kojo oli Iltalehdessä ilmaissut avoimen halveksuntansa kisoja kohtaan:

Vuonna 2019 Kojo muisteli:

Kojo muisteli, että kilpailun tuloksen ratkettua *Nuku pommiin* sai eurooppalaisissa tiedotusvälineissä ylivoimaisesti enemmän huomiota kuin voittokappale. Kappaleesta kiinnostuivat muiden muassa rauhanliikkeen kannattajat. Kojo uskoi Euroopan-valloitukseensa Outi Poppin haastattelussa Rockradiossa; hänelle oli luvattu esiintymisiä ainakin Saksaan.

”Nuku pommiin” -kappaleen sijoittuminen Eurovision laulukilpailun viimeiseksi ilman ainuttakaan pistettä herätti Suomessa voimakkaita tunteita aikana, jolloin kilpailuun suhtauduttiin huomattavasti vakavammin kuin myöhempinä vuosikymmeninä; suomalaisia osanottajia pidettiin Suomen edustajina maailmalla. Suomen silloinen Espanjan-suurlähettiläs Joel Pekuri purki pettymystään Helsingin Sanomissa finaalin jälkeen:

Petteri Ahomaan kirjoittamassa elämäkerrassa Kojo kuvaili, millaisia seurauksia viisutappiosta hänelle koitui kotimaassa. Hänen sovitut esiintymisensä peruttiin, hänelle huudeltiin kaduilla ilkeää pilkkanimeä ”Nolla-Kojo”, ja vielä 15 vuotta myöhemmin häntä viskeltiin juomatölkeillä jääkiekkokatsomossa Hartwall-areenassa. Kojo kertoi, millaisena hän sai kokea kotiyleisön vihan ja pilkan:

## Lähteet

## Aiheesta muualla
* Nuku pommiin -kappale Ylen Elävässä arkistossa
* Nuku pommiin -kappaleen sanat The Diggiloo Thrush -sivustossa
* Finnhitsaajan blogi: Onko Nuku pommiin niin huono viisu kuin väitetään?
RoboCop (vuoden 2003 videopeli)

**RoboCop** on Titus Interactiven kehittämä ja MGM Interactiven julkaisema ensimmäisen persoonan ammuntapeli. Peli on julkaistu vuonna  Nintendo GameCubelle, PlayStation 2:lle, Windowsille ja Xboxille.

Peli perustuu RoboCop -elokuviin. 

## Juoni
Pelissä seikkailaan päähahmolla RoboCopilla, jonka tehtävänä on selvittää OCP:n pahaenteinen juoni. Paikallinen rikollisjoukko myy uutta synteettistä huumetta ja voimakas tietokoneaivoilla varustettu kyborgi MIND aiheuttavat RoboCopille harmia. Nämä kaksi ongelmaa täytyy kaapata, tuhota tai pidättää etsien samalla vihjeitä ja todisteita, sekä muistaa suojella viattomia ihmisiä.

## Pelaaminen
Pelissä on yhteensä yhdeksän tehtävää, kuten Bronx, City dump, varastorakennus, rautatehdas, tuomiokirkko, MIND kätkö, rannikkoalusta, MIND päämaja, OCP torni. Käytössä on myös kuusi eri asetta: Beretta, automaattikivääri, Cobra-tykki, raketinlaukaisin, plasma-ase ja sähköstaattinen ase. Mukana on yli kolmekymmentä eri rikollista, kuten ihmisiä, robotteja ja eläimiä.

## Vastaanotto
Peli on saanut GameSpotin arvostelussa arvosanaksi 2.2/10. Pelissä on ohjelmointivirheitä kuten seinien läpi kulkevia vihollisia.

## Lähteet

## Aiheesta muualla
* 
*
Ragnarök (täsmennyssivu)

**[[Ragnarök]]** on skandinaavisen mytologian maailmanlopun taistelu. Sanalla voidaan tarkoittaa myös seuraavia asioita:

* Ragnarök, korealainen sarjakuva
* Ragnarök, A. S. Byattin kirja
* , vuonna 2017 julkaistu elokuva
* Ragnaröek, saksalainen yhtye
* Ragnarök, ruotsalainen yhtye

## Katso myös
* Ragnarok
Kaliforniannaamiokerttuli

**Kaliforniannaamiokerttuli** (*Geothlypis beldingi*) on uhanalainen Baja Californiassa elävä lintu. Laji on nimetty Lyman Beldingin kunniaksi.

Kooltaan kaliforniannaamiokerttulit ovat noin 14&nbsp;cm. Koiraan vatsa ja pää ovat kirkkaankeltaiset. Koiraalla on silmien ympärillä musta maski, joka puuttuu naarailta. Pään takaosa on ruskea ja selkä sekä pyrstö ovat väriltään oliivinvihreät. Naarailla pää on oliivinvihreä ja niillä on myös vaalea silmärengas. Alalaji *G. b. beldingi* on ruumiinrakenteeltaan pulleampi ja koirailla on valkeahko reunus kasvomaskissaan. Naamiokerttuli (*Geothlypis trichas*) voidaan sekoittaa kaliforniannaamiokerttuliin, mutta se on pienempi ja sillä on vaaleanpunaista alaleuassa ja koirailla on maskinsa ympärillä harmaa reunus. Lajin laulu on voimakkaita sarjoja. Kutsuääni on karhea *tchech* 

Kaliforniannaamiokerttuleiden elinympäristöä ovat ruovikkoiset keitaat, joilla kasvaa osmankäämejä ja saroja, sekä makeavetiset marskimaat ja joet. Joitakin yksilöitä on tavattu myös rannikon suoalueilta. Lintuja ei ole tavattu 50 metriä kauempana vesialueista. Linnut tekevät pesänsä ruovikkoon. . Kaliforniannaamiokerttulit ovat hyönteissyöjiä.

Kaliforniannaamiokerttulikannan kooksi arvioidaan noin 1&nbsp;000–2&nbsp;500 yksilöä . Suurimmat uhkat lajille ovat elinympäristön tuhoutuminen tulipaloissa, ruokojen kerääminen matkamuistojen valmistamista varten sekä alueella tapahtuva talojen rakentaminen. Lisäksi hurrikaanit muodostavat uhkan suhteellisen eristyneinä eläville pienille populaatioille .

## Lähteet
Fabulous Tonight

**Fabulous Tonight** on Marikon ensimmäinen sooloalbumi. Albumi julkaistiin Suomessa 2. huhtikuuta 2008, Ruotsissa 14. toukokuuta 2008 ja myöhemmin samana vuonna vielä Tanskassa, Norjassa ja Islannissa. Albumi sisältää monia eri tyylilajeja, ”Unstoppable” ja ”Time Has Come” -kappaleet ovat tyyliltään dancea ja discoa, mutta albumi sisältää popin lisäksi myös jazzia ja bluesia.

Albumi nousi ensimmäisellä listaviikollaan Suomen virallisen albumilistan sijalle 21. Seuraavalla se saavutti parhaan sijansa, 13. Yhteensä *Fabulous Tonight* oli albumilistalla seitsemän viikkoa.

## Kappaleet

## Singlet
Albumin ensimmäinen single, ”Unstoppable” julkaistiin 10. maaliskuuta 2008. Kappale menestyi Suomen myyntilistoilla hyvin. Kappale oli sekä lataus- että singlelistalla parhaimmillaan toisena ja vietti molemmilla listoilla useita viikkoja kymmenen myydyimmän kappaleen joukossa. ”Unstoppable” julkaistiin singlenä myös Ruotsissa, jossa se sai hyvin radiosoittoa. 

”Time Has Come” julkaistiin albumin toisena singlenä loppukeväästä 2008. Kappale pääsi ensimmäisen singlen tavoin radiosoittoon, mutta edellisen veroista hittiä siitä ei kasvanut. Myyntilistoilla kappale nousi latauslistalla parhaimmillaan 15:nneksi ja singlelistalla 20:nneksi, joka jäi sen ainoaksi listamerkinnäksi kyseisellä listalla.

Kolmas single ”Still Baby” julkaistiin marraskuun lopussa 2008, mutta kappale ei noussut lainkaan myyntilistoille. 

## Arvostelut
* Dome.fi: 
* Keskisuomalainen: *suopea*
* Rumba: *ristiriitainen*
* Stara.fi: 

## Lähteet
Bock

**Bock** on vanha ruotsin- ja saksankielinen sukunimi.

Helsingin pitäjän Bock-suku oli seudun vanhimpia vapaamiessukuja. Suvun kantaisä Nisse Pederson af Boxbacka sai rälssioikeudet Pukinmäessä vuonna 1435. Nykyään tilan nimi on Pukinmäen kartano.

Yksi Bock-niminen suku (Bock af Bukkila, Ruotsin ritarihuoneen aatelissuku n:o 247) omisti Pukkilan kartanon Piikkiössä 1540-luvulta alkaen.

Suomalaisessa paikannimistössä Bock-nimi esiintyy useimmiten kirjoitusmuodossa "Box", joka on Bock-sanan genetiivi (Bock's). Tällaisia nimiä ovat muun muassa edellä mainittu Boxbacka (nyk. Bocksbacka, suom. Pukinmäki) sekä Snappertunan kylät Box ja Boxby. Boxström-sukunimi on jäljitetty Snappertunan Boxiin.

## Tunnettuja Bock-nimisiä
* Adolf Bock (1890–1968), saksalainen merimies ja taidemaalari 
* Alexander Friedrich von Bock (1829–1895), baltiansaksalainen kuvanveistäjä, Amandus Adamsonin opettaja
* Bertha Tammelin (o.s. Bock, 1836–1915), ruotsalainen näyttelijä ja muusikko
* Fedor von Bock (1880–1945), saksalainen sotamarsalkka
* Frederick C. Bock (1918–2000), yhdysvaltalainen ilmavoimien majuri
* Gustaf Johan Bock (1710–1788), suomalainen raatimies ja kauppias, Helsingin Bockin talon rakennuttaja 
* Hieronymus Bock (1498–1554), saksalainen pappi ja kasvitieteilijä
* Ior Bock (1942–2010), suomalainen eksentrikko ja taiteilija (äidin puoleinen suku Snappertunan Boxströmejä)
* Jerry Bock (1928–2010), yhdysvaltalainen musikaalien säveltäjä
* Mette Bock (s. 1967), tanskalainen poliitikko ja ministeri

## Katso myös
*Pukki
*Boxström

## Lähteet

## Aiheesta muualla
Kuutamohullu

**Kuutamohullu** on suomalaisen Popeda -yhtyeen kappale ja single, joka julkaistiin 16. huhtikuuta 2008. Se on ensimmäinen single syyskuussa 2008 ilmestyneeltä *[[Täydelliset miehet]]* -albumilta. Kyseessä on myös ensimmäinen julkaisu yhtyeen uudistuneella kokoonpanolla (mukana kosketinsoittaja Iso-Pate Kivinen ja rumpali Lacu Lahtinen).

Parhaimmillaan single oli sijalla 3. Suomen virallisella singlelistalla.
__notoc__
## Kappaleet

# 
# 

## Kokoonpano
* Pate Mustajärvi – laulu
* Costello Hautamäki – kitara
* Iso-Pate Kivinen – koskettimet
* Jyrki Melartin – basso
* Lacu Lahtinen – rummut

### Tuotanto
* T.T. Oksala – tuottaja, miksaaja (Finnvox)
* Costello Hautamäki – äänittäjä
* Jani Viitanen – äänittäjä (laulut)
* Mika Jussila – masteroija (Finnvox)
* Harri Hinkka – valokuvat
* Kari – graafinen suunnittelu

## Lähteet
Unto Ek

**Unto Olavi Ek** (23. lokakuuta 1934 – 9. heinäkuuta 2019) oli suomalainen eräkirjailija. Hän työskenteli muun muassa rajavartijana. Hän oli kotoisin Sallan Varvikon kylästä ja hänellä oli Sallassa oma uudistila mutta hän menetti sen verovelkojen ja avioeron seurauksena. Ekistä tuli tämän jälkeen yhteiskunnan ulkopuolella elänyt ”metsäsissi” ja hän alkoi harjoittaa hirvien salakaatoa hankkiakseen ruokaa itselleen. Hän kaatoi viisi karhua ja yli sata hirveä.

Hymylehden toukokuun numerossa 2010 olleessa haastattelussa Ek kertoi tehneensä kaikkiaan yli sata salakaatoa. Lihat hän oli käyttänyt suurimmaksi osaksi itse ja myynyt niitä vain pakottavassa tarpeessa.

Vuonna 1979 Ek tuomittiin hirven salakaadosta neljän kuukauden vankeusrangaistukseen. Ekin kirjat poikkeavat eräkirjallisuuden valtavirrasta, sillä niissä kuvataan myös salametsästystä ja juopottelua.

Vuonna 2026 Tuomo Pirttimaa julkaisi Unto Ekistä kertovan romaanin Lyijykausi.

## Teokset
*  *Hirventappopaikka*.  WSOY 1984
*  *Koiria, miehiä ja koppeloita : tarinoita erältä ja erän vieriltä*.  WSOY 1987
*  *Metsänmakuri : tarinoita metsistä ja järviltä*.  WSOY 1990
*  *Suokukkojen tanssi*.  WSOY 1992

## Lähteet

## Aiheesta muualla
* Ylen Elävä arkisto: Eräkirjailija Unto Ek on viiden karhun kaataja
Seppo Saraspää

**Seppo Saraspää** (s. 13. toukokuuta 1946 Ylivieska) on suomalainen eräkirjailija.

Saraspää kävi keskikoulun ja suoritettuaan poliisikoulun hän toimi poliisina Helsingissä ja eräpoliisina Kemijärvellä ennen ryhtymistään vapaaksi kirjailijaksi.

Saraspää on asunut vuodesta 1987 Inarinjärven Nanguvuonon Kenkäniemessä. Kirjailijan työn ohella hän hankkii elantonsa metsästyksestä, kalastuksesta ja lomamökkirakentajana. Saraspää löysi syksyllä 2003 rautakaudelta peräisin olevan hopea-aarteen Inarijärven Nanguniemestä ja hän kuvaa tätä löytöä kirjassaan *Miehiä kylmästä*.

## Teokset
*  *Pyytömiehiä Koilliskairassa*. Karisto 1984
*  *Nurmettuneet nuotiopaikat: eräaiheinen tarinakokoelma*. Karisto 1986
*  *Erotus*. Karisto 1988
*  *Pako elämään eli Iloinen tarina kuolevasta miehestä*, romaani. Karisto 1989
*  *Kaamosvalon maa: eräkertomuksia*. Karisto 1991
*  *Muuttohaukka*, nuorisoromaani. Karisto 1992
*  *Syylliseksi epäiltynä*. Karisto 1993
*  *Pystykorva kerrostalossa: eränovelleja*. Karisto 1995
*  *Aarniometsä*. Karisto 1999
*  *Punainen tupa ja erämaa: ikkaan arjen allakka*, tekijät Kai Linnilä ja Seppo Saraspää. Tammi 2000
*  *Leiri maailman laidalla*. Karisto 2002
*  *Miehiä kylmästä: tarinoita tunturin takaa*. Karisto 2004
*  *Vaarallinen lumi*. Saariselän sanomat 2004
*  *Erämiehen kahdeksan vuodenaikaa*, tekijät Martti Peltomaa ja Seppo Saraspää. Karisto 2006
*  *Retkelle metsään!: opas erätaitoihin*, teksti Seppo Saraspää, kuvat Manu Kärki. Helmi, Helsinki 2006
*  *Eräretkiä valon ja hämärän maassa: valitut tarinat*. Karisto 2007
*  *Ansiosidonnainen*. Karisto 2008
*  *Inarijärvi*, tekijät Pertti Turunen ja Seppo Saraspää. Amanita 2010
*  *Inarin vuosi: kirjeitä Kenkäniemestä*, tekijät Seppo Saraspää ja Pertti Turunen. Karisto 2011
*  *Lintukoiran ikävä*. Karisto 2012
*  *Ministerivierailu*. Karisto 2014
*  *Kaulahopeiden taru*. Karisto 2019

## Lähteet

## Aiheesta muualla
* Saariselkä Nyt! -lehden verkkoliite helmikuu 2005:  Miehiä kylmästä maasta – Eräkirjailijoitten puheenvuoroja
Holly Golightly

**Holly Golightly** tarkoittaa ainakin seuraavia:

* Holly Golightly (s. 1966), englantilainen laulaja
* Holly Golightly, yhdysvaltalainen sarjakuvantekijä
* Holly Golightly, Truman Capoten pienoisromaanin *[[Aamiainen Tiffanylla]]* ja sen elokuvasovituksen päähenkilö.
Lappeenrannan Kylpylä

**Lappeenrannan Kylpylä** sijaitsee Lappeenrannan keskustan tuntumassa Kylpylän kaupunginosassa, Saimaan rannalla. Kylpylän toimintojen piiriin kuuluvat kylpylälomat, hoito-osasto, kuntoutuspalvelut, työterveyshuolto, kauneudenhoito- ja kokouspalvelut. Kylpylän hotelli on uusittu vuonna 2006. Hotellissa on 26 kahden hengen huonetta. 

Kylpylä lopetti toimintansa 9.6.2020. 

## Historia
Lappeenrannan Kylpylä perustettiin vuonna 1824, ja nykyinen kylpylärakennus valmistui vuonna 1912. Ensimmäisten sadan vuoden ajan kylpylän asiakkaita olivat erityisesti venäläiset aristokraatit, jotka saapuivat Lappeenrantaan kesänviettoon. Kylpylässä tarjottiin tuolloin muun muassa tärpättihöyryryöppyjä, höyry- ja mutakylpyjä sekä hierontaa. 1940-luvulla kylpylä muuttui kesäaikaan toimivaksi terveyskylpyläksi.

## Allasosasto
Kylpylän allasosastolla on kaksi virkistysallasta ja kaksi poreallasta, joista toinen on erillinen lämmin allas, sekä muun muassa hierova vesiputous ja vastavirtalaite. Saunoja on kolme: suomalainen sauna erikseen miehille ja naisille sekä yhteinen höyrysauna.

## Lähteet

## Kirjallisuutta
*
Reino (kappale)

**Reino** on suomalaisen Popeda-yhtyeen kappale ja single, joka julkaistiin 22. elokuuta 2007 (digimyynnissä jo 10. elokuuta). Se jäi viimeiseksi Popeda-singleksi, jolla ovat mukana rumpali Arska Rautajoki ja kosketinsoittaja Jani Kemppinen.

Kappale oli mukana syksyllä 2007 julkaistulla Popedan *[[30-vuotinen sota 1977–2007]]* -kokoelmalevyllä.

## Kappaleet
# 

## Kokoonpano
* Pate Mustajärvi ‎– laulu
* Costello Hautamäki ‎– kitara
* Jani Kemppinen ‎– kosketinsoitin
* Jyrki Melartin ‎– bassokitara
* Arto Rautajoki ‎– rummut

+

* Lex Luthor ‎– miksaaja (Cosmic-studio)

## Lähteet
Märehtiminen

**Märehtiminen** on osa eräiden kasvinsyöjäeläinten ruoansulatusta. Symbioottisen mikrobitoimintaan perustuvan ruoansulatuksen etu märehtiville eläimille on muuten sulamattoman ravinnon muuttaminen hyödynnettävään muotoon. Mikrobeille taas märehtijä tarjoaa tasaisen suotuisat olosuhteet.

## Luokittelu
Märehtimisestä puhuttaessa on huomattava ero käsitteiden märehtijät ja **märehtivät eläimet** välillä. Märehtijät (Ruminantia) on aiemmassa tieteellisessä luokittelussa käytössä ollut sorkkaeläinten alalahko ja yhtenäinen evoluutiolinja, johon kuuluvat muiden muassa nautaeläinten (onttosarvisten) ja hirvieläinten heimot. Märehtiviä eläimiä sen sijaan on myös muissa ryhmissä, kuten esimerkiksi pussieläimiin luetut kengurut tai sorkkaeläimiin mutta ei märehtijöiden alalahkoon luetut kamelit.

## Märehtimisen fysiologia
Märehtivät eläimet eivät pureskele syömäänsä ravintoa huolellisesti ennen sen nielemistä. Osaksi hienonnettu ravinto menee nieltäessä pötsi-mahaan, johon se varastoituu ja missä se pehmenee mikrobitoiminnan ansiosta. Nämä mikrobit pilkkovat ruuansulatuksen myöhemmissä vaiheissa selluloosa- ja hemi-selluloosakuituja rasvahapoiksi ja muiksi imeytymiskelpoisiksi ravintoaineiksi.

Märehtiminen alkaa eläimen nopealla uloshengitysliikkeellä kurkun ollessa suljettuna. Rintakehän sisäpuolelle ja siten siihen osaan ruokatorvea syntyy alipaine, joka imaisee ravintomassaa pötsi-verkkomahasta ruokatorveen. Kun massa, ns. märepala, on ruokatorvessa, peristalttiset supistukset kuljettavat märepalan suuhun pureskeltavaksi. Hienonnettuaan märepalan eläin nielee sen uudestaan.

Märehtimistä tapahtuu säännöllisin väliajoin silloin kun eläin lepää. Märehtimisen aikana (kuten yleensäkin pureskelun yhteydessä) erittyy runsaasti sylkeä, jolla on märehtivillä eläimillä erityinen merkitys sen pötsin sisältöä neutraloivan puskurivaikutuksen vuoksi. Sylkeä erittyy vuorokaudessa suurikokoisilla märehtijäeläimillä kymmeniä litroja.

## Katso myös
* Yksimahaiset

## Lähteet

## Kirjallisuutta
* Scheunert-Trautmann: "Lehrbuch der Veterinärphysiologie" Paul Parey Verlag, 
* Sirkkola / Tauriainen: "Eläinten lääkintä ja hoito" (Opetushallitus) 
* Sirkkola: "Sairaan kipee vuohi"
Yamma Yamma

**Yamma Yamma** on Pave Maijasen esittämä kappale, joka edusti Suomea vuoden 1992 Eurovision laulukilpailussa.

Kappaleen sävelsi Pave Maijanen (salanimellä Maija Paavonen) ja sanoitti Heikki Harma.

## Eurovision laulukilpailussa
Eurovision laulukilpailussa 9. toukokuuta 1992 ”Yamma yamma” esitettiin illan kahdentenatoista kilpailuesityksenä. Sitä edelsi Islannin Heart 2 Heart kappaleella ”Nei eða já” ja seurasi Sveitsin Daisy Auvray laulullaan ”Mister Music Man”. Kilpailun lopputuloksissa ”Yamma yamma” sai ainoastaan yhteensä neljä pistettä, kolme Jugoslavialta ja yhden Israelilta, ja jäi viimeiselle sijalle 23 osallistujan joukossa.

## Sketsi
Myöhemmin Pirkka-Pekka Peteliuksen *[[Viihdeohjelma Tukholma]]ssa* sketsihahmo Werneri Kanaviilokki yritti kuunnella *Yamma Yamma* -kappaleen, mutta sai paniikkikohtauksen jo muutaman sekunnin päästä kappaleen alettua ja joutui keskeyttämään suorituksen.

## Lähteet
Erkki Lahti (eräkirjailija)

**Erkki Lahti** (s. 1946, Kuorevesi) on suomalainen Kuopiossa asuva eräkirjailija. 

Lahti on väitellyt tohtoriksi biologian alalta, ja hänen väitöskirjansa aiheena oli muikku. Lahti on soveltavan eläintieteen dosentti. Hän toimi Kuopion yliopistossa 1973–1990 tutkijana ja opettajana, kalataloushallinnossa 1990–2009 kalastusbiologina ja viimeksi kalatalouspäällikkönä Pohjois-Savon TE-keskuksessa,.

## Teokset
* *Sadeaamun apajat*.  Otava 1982
* *Suurilla jäljillä*.  Karisto 1988
**Suomen sisävesien kalatalous* (yhdessä Ossi V. Lindqvistin, Jouni Vielman ja Ossi Ritolan kanssa). SVY 1988
* *Jäähanhi*.  Karisto 1994
**Lintusyksyjä ja karhukeväitä.*  Myllylahti 2000
* *Tilausriekko*.  Myllylahti 2003
* *Hullut metsot. *  Myllylahti 2005
* *Kutumuikku ja latvateeri*.  Myllylahti 2010
**Riistaveikkojen erätaival.* Talluskylän Riistaveikot 1960-2010. Historiikki
* *Isoja lintuja*.  Myllylahti 2012
**Muikun viemänä.* Myllylahti 2015
**Eränkäynnin perinnesanastoa.* Kustannus HD 2017
**Pyhillä pyyntipaikoilla*. Myllylahti 2019
**Vain koira kaverina*. Myllylahti 2023
**Puoli päivää vanhassa metsässä*. Myllylahti 2025

Lahti on ollut mukana monissa kokoomateoksissa. Lisäksi hän toimi Pellervo-lehden eräsivujen toimittajana 1986–1989, Suomen Kalastuslehden toimituskunnan jäsenenä 1998–2007 ja Savon Sanomien kolumnistina 2011–2019.

## Lähteet
John Pope

**John Pope** (18. maaliskuuta 1822 – 23. syyskuuta 1892) oli Yhdysvaltain armeijan upseeri ja Unionin kenraali Yhdysvaltain sisällissodassa. Hänellä oli lyhyt mutta menestyksekäs ura läntisellä taistelunäyttämöllä, mutta on parhaiten tunnettu tappiostaan toisessa Bull Runin taistelussa. Sisällissodan jälkeen hän loi menestyksekkään uran intiaanisodissa.

## Lapsuus ja nuoruus
Pope syntyi Louisvillessä Kentuckyssä Nathaniel Pope-nimisen liittovaltion tuomarin pojaksi. Hänen isänsä oli Abraham Lincolnin ystävä. Hän oli Manning Forcen lanko ja toinen pikkuserkku Mary Todd Lincolnille. Hän valmistui Yhdysvaltain sotilasakatemiasta 1842 ja sai komennuksen kakkosluutnantiksi kartoittajainsinööreihin. Hän palveli Floridassa ja auttoi sitten mittaamaan Yhdysvaltain ja Kanadan pohjoisrajaa. Hän taisteli Zachary Taylorin alaisena Monterreyn ja Buena Vistan taisteluissa Meksikon–Yhdysvaltain sodan aikana, missä hän sai väliaikaisen ylennyksen ykkösluutnantiksi ja kapteeniksi. Sodan jälkeen Pope työskenteli maanmittarina Minnesotassa. 1850 hän esitteli navigoitavuutta Red Riverissä. Hän palveli pääinsinöörinä New Mexicon hallinnossa 1851-1853, ja vietti loput rauhan vuodet mittaamalla rautatietä Tyynellemerelle.

## Sisällissota
Sisällissodan syttyessä hän haki Lincolnin adjutantiksi, mutta hänet ylennettiin prikaatinkenraaliksi 17. toukokuuta 1861 ja komennettiin hakemaan vapaaehtoisia Illinoisista. Hän sai komennettavakseen läntisen sotanäyttämön pohjoisalueen ja Keski-Missourin heinäkuussa ja riitatui läntisen sotanäyttämön komentajan kenraalimajuri John C. Frémontin kanssa ja juonitteli saadakseen tämän pois komennosta. Pope otti 18. joulukuuta Blackwaterista Missourista 1200 vankia.  Hän sai 1862 kenraali Halleckilta komentoonsa Mississippin armeijan, ja komennettiin valtaamaan Konfederaation tukikohtia Mississippijoen varrella. Hän onnistui valtaamaan New Madridin ja avasi tien unionin sotalaivoille Memphisiin asti. Corinthin piirityksessä hän komensi Henry Wager Halleckin armeijan vasenta sivustaa, mutta Lincoln kutsui hänet pian itään. McClellanin Virginian niemimaan sotaretken epäonnistumisen jälkeen hän sai komentoonsa unionin Virginian armeijan. Hän joutui etelävaltioiden joukkojen asettamaan ansaan toisessa Bull Runin taistelussa 29. elokuuta 1862 ja James Longstreetin komentamat etelävaltalaiset pakottivat hänet perääntymään. Seurauksena kenraalimajuri Fitz John Porter joutui sotaoikeuteen ja erotettiin kun taas Pope erotettiin 12. syyskuuta ja hänen armeijansa annettiin McClellanille. Pope jatkoi sotilastehtävissä idässä Missourin divisioonassa, ja erosi armeijasta kenraalimajurina 1865. 

## Sodan jälkeiset vaiheet
Sodan jälkeen hän työskenteli jälleenrakennustehtävissä Atlantassa ja taisteli intiaanisodissa apasseja vastaan ja ylennettiin kenraalimajuriksi 1882. Hän erosi armeijasta 1886. Hän kuoli Ohion sotilaiden kodissa lähellä Sanduskyä Ohiossa ja on haudattu Bellefontainen hautausmaahan St. Louisiin Missouriin.
Hetula (ihouloke)

**Hetula** on monien vuohirotujen kaulan yläosassa oleva ihouloke, joita on yleensä kaksi. Ne ovat parisenttiset, karvapeitteiset nappulat, joissa ei ole todettu erityistä rauhastoimintaa. Niiden sisällä on joskus pieni rustonkappale, lihassäikeitä, hermoja ja verisuonia. Niiden toimintaa ja tarkoitusta ei ole selvitetty, eivätkä ne ole eläimille välttämättömiä. Etelä-Euroopassa on joitain maatiaislampaita, joilla on samanlaisia hetuloita. Balkanin alueella on ainakin ollut maatiaissikoja, joilla on myös ollut hetulat. Suomessa hetuloita tavataan eniten kääpiövuohilla tai niiden risteytyksillä.

## Aiheesta muualla
*Nickel-Schummer-Seiferle, "Anatomie der Haustiere III"
Effloresce

**Effloresce** on taiderockia soittavan brittiyhtye Oceansizen ensimmäinen studioalbumi, joka julkaistiin 29.9.2003.
## Kappaleet
# I Am The Morning – 4:18 
# Catalyst – 6:40 
# One Day All This Could Be Yours – 4:19 
# Massive Bereavement – 9:59 
# Rinsed – 3:58 
# You Wish – 6:00 
# Remember Where You Are – 5:22 
# Amputee – 5:32 
# Unravel – 2:50 
# Women Who Love Men Who Love Drugs – 8:30 
# Saturday Morning Breakfast Show – 9:04 
# Long Forgotten – 8:57
 
*[[Oceansize]]* on kirjoittanut kaikki kappaleet. 

## Tekijät

* Mike Vennart – kitara, laulu
* Steve Durose – kitara, taustalaulu
* Stanley Posselthwaite (Gambler) – kitara 
* Jon Ellis – basso, kosketinsoitin
* Mark Heron – rummut
* Chris Sheldon – tuotanto yhdessä Oceansizen kanssa, miksaus  
* Martin & Kimberly McCarrick – sello, viulu, alttoviulu kappaleissa "Massive Bereavement" ja "Long Forgotten" 
* Claire Lemmon – taustalaulu kappaleissa "Massive Bereavement" ja "Saturday Morning Breakfast Show"
Frames

__NOTOC__
**Frames** on Oceansizen kolmas studioalbumi, joka julkaistiin 1. lokakuuta 2007.

## Kappaleet
#
#
#
#
#
#
#
#
#

## Kokoonpano
* Mike Vennart – laulu, kitara 
* Gambler – kitara, koskettimet
* Steve Durose – kitara, laulu
* Steven Hodson – basso, koskettimet, symbaalit
* Mark Heron – rummut, lyömäsoittimet

## Arvostelut
* AllMusic: 
* PopMatters: 

## Lähteet

## Aiheesta muualla
* Yhtyeen MySpace
* Yhtyeen kotisivut